Mobu o tsotseng o hloka molemo ha o bapiswa le o ntsheditsweng pele. Ke ka baka leo ho leng bohlokwa ho boloka meaho, tshireletso e potapotileng matlo hammoho le mebila hore di be maemong a lokileng le a hlokomelwang.
Meaho mobung e tlamehile ho dula e le boemong bo botle e le hore e kgone ho sebedisetswa - ho boloka, ho sebetsana le dijothollo kapa ho kuta dinku. Keletso ke ho boloka diterekere tsa hao le disebediswa tlasa marulelo, ka ha di senyeha haholo ha di le ka ntle.
"Tshireletso e potapotileng matlo e bopa kahisano e ntle". Ka hoo, o tlamehile ho kgona ho boloka mehlape ya hao dibakeng tse reretsweng hona. Ha o jala dijothollo, ho bohlokwa hore dijothollo di tshireletswe mehlapeng. Mokgweng o nepahetseng wa ho fudisa, dikampo tse itseng di fulwa ka nako tse itseng tsa selemo - hona ho tshireletsa jwang le ho fa jwang bo latswehang nako ya ho hola.
Methakala hammoho le ditselana tsa metsi di hlokolosi thibelong ya kgoholeho ya mobu - kgoholeho e baka tshenyo ya nako tsohle, mme ke boikarabelo ba moahi e mong le e mong ho tshireletsa mobu hore meloko e tlang le yona e kgone ho sebedisa mobu ho iphedisa.
Mebila e bohlokwa ka ho fetisisa kgwebong - dihlahiswa tse kang manyolo di tshwanetse ho tliswa masimong, hape dihlahiswa tsa rona di tshwanetse ho tloha masimong le ho iswa mebarakeng. Tlhokomelo ya mebila e hlokolosi temong ya kgwebo.